Գուլիելմո Վիկարիո

**Գուլիելմո Վիկարիո** (, ), իտալացի ֆուտբոլիստ, «Տոտենհեմ Հոտսպուր» ակումբի դարպասապահ։

## Կարիերա
Գուլիելմո Վիկարիոն «Անկոնա Ուդինեի» և «Ուդինեզեի» սան է։ 2014 թվականի օգոստոսի 2-ին վարձակալությամբ տրվել է «Ֆոնտանաֆրեդդին»։ Ակումբի կազմում նորամուտն է նշել սեպտեմբերի 7-ին՝ «Ունյոն Արցինյանոկյամպոյի» դեմ խաղում։ Առաջին հանդիպումը զրոյական է անցկացրել սեպտեմբերի 21-ին «Ջորջոնեի» դեմ։ Ընդհանուր առմամբ նա ակումբի կազմում անցկացրել է 30 հանդիպում, որտեղ բաց է թողել 44 գոլ և կանխել 4 հարված։

2015 թվականի օգոստոսի 7-ին վարձավճարով տեղափոխվել է «Վենեցիա»։ Ակումբի կազմում առաջին հանդիպումն անցկացրել է «Դրոյի» դեմ, որտեղ ոչ մի գնդակ բաց չի թողել։ 2016 թվականի հուլիսի 5-ին «Վենետիկը» գնել է 500 եվրոյով։ «Պադովա» ֆուտբոլային ակումբի դեմ խաղում վիրավորանքների համար կարմիր քարտ է ստացել։ Ձեռքի մատի վնասվածքի պատճառով բաց է թողել 39 օր։ Ընդհանուր առմամբ նա ակումբի կազմում անցկացրել է 89 հանդիպում, որտեղ բաց է թողել 92 գոլ և կանխել 28 հարված։

2019 թվականի հուլիսի 17-ին 2 միլիոն եվրոյով տեղափոխվել է «Կալյարի», սակայն 8 օր անց վարձավճարով տեղափոխվել է «Պերուջա»։ Ակումբի կազմում նորամուտն նշել է օգոստոսի 11-ին Իտալիայի գավաթի խաղարկությունում «Տրիեստինա» ֆուտբոլային ակումբի դեմ խաղում, որտեղ դարպասը պաշտպանել է։ Սերիա A-ում իր առաջին հանդիպումն է անցկացրել «Կյևոյի» դեմ։ Ընդհանուր առմամբ, ակումբի կազմում մասնակցել է 39 հանդիպման, որտեղ բաց է թողել 49 գնդակ և կանխել է 10 գոլ։

«Կալյարիի» կազմում նորամուտն է նշել Իտալիայի գավաթի խաղարկությունում «Կրեմոնեզեի» դեմ խաղում, որտեղ օգնել է դարպասն անառիկ պահել։ Սերիա A-ում նորամուտն է նշել 2021 թվականի ապրիլի 11-ին «Ինտերնացիոնալի» դեմ խաղում։ Ընդհանուր առմամբ ակումբի կազմում անցկացրել է 7 հանդիպում, որտեղ բաց է թողել 10 գնդակ և երկու անգամ խաղացել է զրոյով։

2021 թվականի հուլիսի 9-ին վարձավճարով տեղափոխվել է «Էմպոլի»։ Իր առաջին խաղն ակումբի կազմում անցկացրել է Իտալիայի գավաթի խաղարկությունում՝ «Վիչենցայի» դեմ խաղում։ Սերիա A-ում «Էմպոլիի» կազմում նորամուտն է նշել 1-ին տուրում «Լացիոյի» դեմ խաղում։ Իր առաջին չոր հանդիպումը անցկացրել է հաջորդ տուրում «Յուվենտուս» ֆուտբոլային ակումբի դեմ։ 2022 թվականի հուլիսի 1-ին «Էմպոլին» 8,5 միլիոն եվրոյով գնել է դարպասապահին։ 2023 թվականի մարտի 3-ին նա ստացել է կրծքավանդակի վնասվածք և խաղից դուրս է մնացել 57 օրով։

2023 թվականի հունիսին տեղափոխվել է «Տոտտենհեմ Հոտսպուր», և պայմանագիր է կնքվել մինչև 2028 թվականը։

## Կարիերա հավաքականում
2022 թվականի սեպտեմբերի 17-ին առաջին անգամ հրավիրվել է Իտալիայի հավաքական։ Այնուհետև ևս մի քանի անգամ հրավիրվել է հավաքական որպես պահեստային դարպասապահ։

## Անձնական կյանք
2022 թվականի մարտին Վիկարիոն Ուդինում գտնվող իր տանը պատսպարել է 8-ամյա Միլանին և նրա մորը, որոնք փախել էին Դնեպրից՝ Ուկրաինա Ռուսաստանի ներխուժումը սկսվելուց հետո։ Ֆուտբոլիստը զբաղվել է տղայի համար ֆուտբոլային դպրոցի որոնումներով, ինչպես նաև նրան նվիրել է իր մարզաշապիկը։ Այս արարքից հետո «Goal»ը հայտարարել է, որ Վիկարիոն «ոսկե սիրտ» ունի։ Սեպտեմբերի 19-ին Իտալիայի հավաքականի մամուլի ասուլիսներից մեկի ավարտին իր արարքի համար ստացել է հուշաշապիկ՝ որպես պարգև «կառուցենք բարություն սպորտում»։

## Ձեռքբերումներ
; «Վենեցիա»
* Սերիա D-ի հաղթող (C խումբ)՝ 2015/16
* Սերիա C-ի գավաթակիր՝ 2016/17

## Ծանոթագրություններ

 
Կատեգորիա:Անգլիայի լեգեոներ ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վենեցիայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Տոտտենհեմ Հոտսպուրի ֆուտբոլիստներ